Étienne Carjat

Pierre Étienne Carjat (Fareins, Auvernia-Rodano-Alpeak; 1828ko martxoaren 28a - Paris, 1906ko martxoaren 9a) Frantziako argazkilari, karikaturista eta idazlea izan zen. Oso ezaguna da egin zituen bere garaiko idazle eta artisten erretratuei esker. Le Boulevard aldizkaria plazaratu zuen.https://fotografica.mx/fotografos/etienne-carjat/

 Biografia 
Rimbaud le fils liburuan, Pierre Michonek Étienne Carjati buruzko datu batzuk eman zituen: familia apal batekoa zela, ezkondu egin zela eta alaba bat izan zuela, margolaria, poeta eta letra-gizona eta Baudelaireren laguna izan zela.

Pierre Petiten argazki-teknika ikasi zuen, eta 1860an hasi zen lanean, Parisen bere argazki-estudioa ireki zuenean. Nadarrek bezala, argazki-erretratua komertzialtasunetik kanpoko zeregin artistiko gisa planteatu zuen. Atzealde grisekin eta atrezzo elementurik gabe lan egiten zuen, modeloaren benetako garrantzian, bereziki aurpegian, zentratzeko.

Bere erretratuen kalitatea handia zen; esaterako Charles Baudelairerena Nadarrek egindakoa baino askoz hobeagoa zen. Hala ere, Nadarrek lortutako ospeak Carjat eklipsatu zuen, hau bigarren mailan geldituz.

Bere lanik ospetsuena 1871ko urrian Arthur Rimbauden erretratu bat da. Paul Verlaine, Rimbaud eta Carjat Villains Bonhommes taldeko kideak izan ziren; talde txiki hau 1869an sortu zen. André Gill eta Théodore de Banville bezalako poetak eta artistak izan zituen kide gisa. 1872ko urtarrilean, eztabaida bat izan zen taldeak antolatutako afari batean, eta Rimbaudek larriki zauritu zuen Carjat Albert Ménati kendutako ezpata-makilarekin; ondoren, Verlainek berehala atera zuen Rimbaud gaztea handik. Erreakzio gisa, Carjatek Rimbauden argazki gehienak suntsitu zituen, eta gaur egun zortzi baino ez dira geratu.

Carjat Parisen hil zen 1906ko martxoaren 9an. Karikatura eta argazki bilduma garrantzitsu bat utzi zuen, horien artean Rimbauden argazki ospetsu batzuk. 1998an horietako bat saldu zen 191.000 liberatan. 
2003ko urtarrilaren 24an, Rimbauden beste erretratu bat saldu zen, 88.000 eurotan. Rimbauden beste argazki hori ez da hain ezaguna; askoz ere gazteago agertzen da. Bere ahizparen esanetan, garai hartan poeta zen bezala erakusten du.

 Obra 
 Croquis biographiques (1858)
 Les Mouches vertes, satira (1868)
 Peuple, prends garde à toi!, hauteskundeko satira (1875)
 Artiste et citoyen, poésies (1883)

 Lan batzuk 
 Argazkiak 

 Karikaturak 

 Erreferentziak 

 Kanpo estekak 

Kategoria:Ain
Kategoria:XIX. mendeko idazleak
Kategoria:XX. mendeko idazleak
Kategoria:Frantziako argazkilariak
Kategoria:Frantziako poetak
Kategoria:Frantsesezko idazleak
Kategoria:Frantziako idazleak
Kategoria:Karikaturagileak
Kategoria:Parisen hildakoak